ทิสโก้ จ่อขายหุ้นกู้อายุ 10 ปี
ทิสโก้ จ่อขายหุ้นกู้อายุ 10 ปี จ่ายดอกเบี้ย 4.8%
30 พ.ย. 2553

ทิสโก้ จ่อขายหุ้นกู้อายุ 10 ปี จ่ายดอกเบี้ย 4.8%
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)เปิดเผยว่าได้รับแบบแสดงรายการข้อมูล(ไฟลิง)ของธนาคารทิสโก้เพื่อออกและเสนอขาย หุ้นกู้ด้อยสิทธิ ธนาคารทิสโก้ จำกัด (มหาชน) ครั้งที่ 2/2553 ซึ่ง ครบกำหนดไถ่ถอน ปี พ.ศ. 2563 
ทั้งนี้ ทิสโก้จะขายหุ้นกู้วงเงิน1,000 ล้านบาทอายุ 10ปี จะจ่ายดอกเบี้ยให้กับนักลงทุนในอัตรา 4.8 % ซึ่งจะเสนอขายระหว่างวันที่2-9ธ.ค.นี้และหุ้นกู้ชุดนี้ได้รับอันดับความน่าเชื่อถือจากฟิทช์เรตติงที่A-(tha)เมื่อวันที่ 23 พ.ย. ที่ผ่านมา
อย่างไรก็ตาม ณ วันที่ 30 ก.ย.2553 ธนาคารมีเงินให้สินเชื่อ จำนวน 6,068,638 ล้านบาท เพิ่มขึ้นจากสิ้นปี 2552  ร้อยละ 5.0  จากการขยายตัวของทั้งสินเชื่อภาคธุรกิจและสินเชื่ออุปโภคบริโภค ตามภาวะเศรษฐกิจที่ฟื้นตัวอย่างต่อเนื่องจากปี 2552
ทั้งนี้ และอัตราดอกเบี้ยเงินกู้ลูกค้ารายใหญ่ชั้นดี (MLR) ของ 5 ธนาคารพาณิชย์ขนาดใหญ่ปรับเพิ่มขึ้นมาอยู่ที่ร้อยละ 6.08 จากร้อยละ 5.94  ณ สิ้นปี 2552  อันเป็นผลจากการปรับเพิ่มอัตราดอกเบี้ยนโยบายอย่างต่อเนื่องของธนาคารแห่งประเทศไทย  ณ สิ้นไตรมาส 3 ปี 2553 เงินฝากรวมของธนาคารทิสโก้มีจำนวน  111,264.32 ล้านบาท เพิ่มขึ้นจากสิ้นปี 2552 ร้อยละ 3.9 โดยแบ่งเป็นเงินฝาก 58,529.11 ล้านบาท และเงินกู้ยืมระยะสั้น 52,735.21 ล้านบาท ณ สิ้นไตรมาส 3 ปี 2553 เงินฝากรวมของธนาคารทิสโก้มีจำนวน 111,264.32 ล้านบาท เพิ่มขึ้นจากสิ้นปี 2552 ร้อยละ 3.9